דניס סוארס

דניס סוארס פרננדס (בספרדית: Denis Suárez Fernández, נולד ב-6 בינואר 1994) הוא כדורגלן ספרדי המשחק בעמדת הקשר בויאריאל.

קריירה
סוארס החל את הקריירה בקבוצת הנוער של סלטה ויגו. הוא חתם במנצ'סטר סיטי ב-23 במאי 2011, שם שיחק בקבוצת הנוער ושותף במספר משחקים מועט גם בבוגרים.

המשחק הראשון שלו בבוגרים של מנצ'סטר סיטי הוא ערך בסיבוב השני של גביע הפוטבול ליג, כאשר נכנס כמחליף של סמיר נאסרי בדקה ה-67 בניצחון 5–2 נגד וולברהמפטון ב-17 במאי 2012. בשנת 2012, הוענק לו פרס השחקן הצעיר של מנצ'סטר סיטי על ידי אוהדי הקבוצה.

ב-22 באוגוסט 2013, סוארס עבר לברצלונה לארבע שנים. במהלך העונה 14–2013 הוא שיחק בעיקר בברצלונה אתלטיק וכבש בה 7 שערים.

ביולי 2014, הושאל סוארס לסביליה למשך שתי עונות במסגרת עסקת מכירתו של איוואן רקיטיץ' לברצלונה. הוא ערך את הופעת הבכורה שלו ב-12 באוגוסט 2014 במסגרת הסופר קאפ האירופי באצטדיון קארדיף סיטי, במשחק זה שיחק 78 דקות לפני שהוחלף בהפסד 0–2 לריאל מדריד. ב-11 בדצמבר הוא הבקיע את שער הבכורה שלו במשחק של סביליה בליגה האירופית נגד הקבוצה הקרואטית רייקה. סביליה זכתה בסיום העונה בליגה האירופית, אך סוארס לא שותף במשחק הגמר בו ניצחה הקבוצה 2–3 את דניפרו, ונותר על הספסל לאורך כל המשחק.

ב-29 באוגוסט 2015 חתם לארבע שנים בוויאריאל.

ב-23 ביוני 2016 חתם לארבע שנים בברצלונה.

ב-1 ביולי 2019 חתם לארבע שנים בסלטה ויגו, כאשר ברצלונה קיבלה תמורתו כ-13 מיליון אירו.

ב-30 בינואר 2023 הושאל לאספניול עד לסוף העונה.

ב-27 ביוני 2023 חזר לאחר שבע שנים לויאריאל.

נבחרת 
במקביל לתחילת הקריירה הוא שותף בקבוצות ספרד בגילאים השונים. הוא שותף בזכיית נבחרת ספרד עד גיל 19 באליפות אירופה ב-2012. ב-29 במאי 2016 ערך את הופעת הבכורה בנבחרת ספרד הבוגרת, במשחק ידידות נגד  לקראת יורו 2016.

תארים
סביליה
הליגה האירופית: 2014/15
ברצלונה
אליפות ספרד (2): 2017/18, 2018/19
גביע המלך הספרדי (2): 2016/17, 2017/18
הסופר קאפ הספרדי: 2016
ספרד עד גיל 19
אליפות אירופה עד גיל 19: 2012

קישורים חיצוניים

הערות שוליים

קשרי כדורגל ספרדים
כדורגלני מנצ'סטר סיטי
כדורגלני ברצלונה
כדורגלני סביליה
כדורגלני ויאריאל
כדורגלני ארסנל
כדורגלני אספניול
כדורגלני נבחרת ספרד
כדורגלנים ספרדים
ספרדים שנולדו ב-1994